TUAN SPEAKER: Ya, Yang Berhormat Bukit Antarabangsa.
Terima kasih Tuan Speaker, Yang Y.B. DATO’ SERI MOHAMED AZMIN BIN ALI : Berhormat EXCO, kita sedia maklum bahawa Selangor mencatatkan jumlah kes COVID yang kedua tertinggi dalam negara dan merekodkan jumlah kematian yang tertinggi di Malaysia. Sehingga 14 Julai semalam, Selangor melaporkan 2093 kes positif dan 24 kematian. Saya pohon penjelasan daripada Yang Berhormat Speaker, apakah punca
jumlah kes dan kematian yang tinggi di Selangor ini dan apakah langkah-langkah strategik untuk masa depan bagi mengekang penularan jangkitan ini khususnya di kalangan tenaga kerja asing. Kita sedia maklum bahawa Selangor ini negeri industri tetapi apakah kita dapat menjalankan usaha-usaha untuk improve the living standard ataupun living situation di kalangan warga asing yang berdepan dengan masalah penginapan sebagai contoh, yang sesak dan padat dan juga pematuhan kepada SOP. Terima kasih.
Y.B. PUAN DR. SITI MARIAH BT MAHMUD Terima kasih Yang Berhormat Bukit Antarabangsa. Memang soalan ni, memang saya sebenarnya tunggu juga sebab selalunya, orang mengatakan Selangor paling tinggi, paling tinggi kerana keadaan kita, kita mempunyai 6.5 juta rakyat. Kalau kita bandingkan kepada nisbah kepada jumlah rakyat dan jumlah kes Yang Berhormat, sebenarnya kita tidak, bukanlah yang tertinggi. Ada satu fasa kita hanya duduk nombor tiga (3) ya. Putrajaya lebih tinggi, Wilayah lebih tinggi dan Selangor nombor tiga (3), kalau kita ambil nisbah jumlah penduduk dan jumlah kes yang kita dapat. Kepadatan rakyat ini, kepadatan kependudukan ini adalah satu faktor di mana kes COVID senang merebak di Selangor kerana apa, kerana kita tahu bahawa perebakan COVID, pertama, berlaku melalui droplet infection maknanya ada close proximity, ada orang tinggal berdekatan cara hidup begitu dan of course, tentu sekali dari segi kebersihan dan sebagainya.
Jadi, ini ialah satu perkara yang saya tidak defensive sebenarnya kerana berbanding dengan negeri-negeri lain yang mempunyai penduduk yang kurang padat dan kita dapat lihat ini di Negeri Selangor bahawa kawasan-kawasan yang padat seperti Petaling ya, adalah di antara yang tertinggi. Hulu Langat itu kes lain, dia tertinggi sekali tetapi oleh sebab ada cluster maka Hulu Langat menjadi yang tertinggi tetapi kalau kita tengok Sabak Bernam ya, kita melihat pada Sepang, peringkat awal dulu mereka hampir tidak ada kes pada peringkat awal. Tetapi akhirnya, jumlah ini meningkat disebabkan depot- depot tahanan ya, di Sepang sehingga hari ini hanya di Sepang sahaja kuning. Kerana depot-depot tahanan itu terletak di sana dan ini adalah di kalangan warga asing. Sehubungan itu, maka Selangor dari awal lagi kita telah menentukan bahawa kita perlu buat target testing untuk kumpulan-kumpulan yang berisiko tinggi. So, that is why kita ada target testing hari itu, misalnya warga emas, rumah-rumah warga emas dan sebagainya, untuk kita mengesan kes ini daripada awal. Dan saya kira kita berjaya kerana kita telah dapat membendung perebakan di kalangan komuniti. Walaupun kita sudah ada jangkitan komuniti tetapi ia sangat terkawal. Yang kita ada sekarang ialah di kalangan warga pekerja dari luar negara yang sekarang ada di depot. Yang 10 kes terbaru aktif di Sepang itu adalah di depot Yang Berhormat. Dan kemudian, kes-kes lain daripada kalangan pekerja-pekerja kontrak.
Jadi, daripada segi penginapannya ya, saya setuju. Risiko mereka yang dari kumpulan yang agak tersisih dan terpinggir ya, dari segi risiko sangat kerana mereka tinggal bersesak-sesak di dalam satu rumah sehingga 20 – 30 orang satu rumah ya. Jadi, saya kira COVID Selangor tidak boleh menangani masalah ini bersendirian. Kerana ia melibatkan polisi, kalau kita telah menetapkan bahawa semua majikan di dalam industri untuk mereka memastikan perumahan ya, pekerja mereka ini selamat, itu yang penting ya Yang Berhormat. Terima kasih.